Fundurinn haldinn á Mjóeyri Eskifirði 11. april 2011 Fundarkonur keyrðu saman út á Mjóeyri þar sem fundurinn hófst með formlegu hætti . Hrefna setti fundinn með því að kveikja á kertum og fara yfir dagskrána . Fyrst flutti Elín orð til umhugsunar . Elín deildi því með okkur að þegar við upplifum erfið tímabil í lífi okkar þurfum við stundum að endurmeta lífið og gildi þess . Það að lesa góðar sjálfshjálparbækur getur verið lærdómsríkt . Elín kynnti bækurnar Lífsgleði njóttu , Lífsreglurnar þrjár og Allra besta gjöfin . Í bókinni lífsreglurnar fjórar er farið í lífspeki Indjána , númer eitt Vertu flekklaus í orði , tvö ekki taka neitt persónulega og númer þrjú ekki draga rangar ályktanir og gerðu alltaf þitt besta . Jákvæð hugsun og umfram allt að lifa lífinu er viðfangsefni allra bókanna . Elín tekur sem dæmi að eigandi steinasafnsins sem við erum nýbúnar að heimsækja sé lifandi sönnun þess hvernig hægt er að lifa lífinu til fulls . Borinn er fram matur og á sama tíma og við gæðumokkur á dýrindis sveppasúpu tekur Kristjana við af Elínu og heldur pistil um fagmennsku í kennslu og skólastarfi . Kristjana hefur sótt framhaldsmenntun í sérkennslufræðum . Kristjana talar um framtíðarsýn sína á skólastarf . Að það verði skóli margbreytileikans þar sem öll börn fái að njóta sín í námi óháð fötlun og stöðu sinni . Að foreldrar geti valið um sérskóla eða blandaðan skóla . Að vinnuumhverfið einkennist af miklu faglegu samráði og lýðræðislegu starfi . Að foreldrar komi sterkt að námi barna sinna og að kennarar geri vinnu sína sýnilega fyrir öðrum . Hún leggur áherslu á að þáttur kennara sé mjög mikilvægur í þroska og menntun barna . Fagvitund kennara segir kennurum að þeir séu skuldbundnir til að gera það sem sé best fyrir nemendur enn ekki endilega það sem er auðveldast . Ígrundun , mat og gagnrýni sé nauðsynleg til að mynda rökstuddar skoðanir á öllu stóru og smáu þegar kennari rannsakar sjálfan sig í kennslu . Virðing jafnvægi og lýðræði í kennsluháttum sé lykillinn að farsælu skólastarfi . Umræður Félagskonur ræða saman um lýðræði og umburðalyndi gegn fötluðum í samfélaginu sem hefur batnað . Að minna sé um fordóma vegna blöndunar börn með sérþarfir í skólum vegna samskiptum en þó sé enn langt í land með að vinna bug á fordómum . Léttur málsverður og spjall .